**Vejledning i forbindelse med Masteroppgaveskrivning forår 2022 v. Rie Thomsen**

Kære studerende

I har fået tildelt mig som vejleder, jeg glæder mig til at være med i jeres masterskrivningsproces. Hos mig foregår hovedparten af vejledningen som kollektiv akademisk vejledning. Derudover lægger jeg vægt på at I deltager i de workshops og tilbud som AU har til masteropgaveskrivere. Det betyder, at flere forløb kører sideløbende og at det er vigtigt at afsætte tid til at deltage begge steder. Derudover er der mulighed for ca. 2 gange individuel vejledning efter sidste fælles vejledningsgang (eller efter aftale). Hvis nogle af jer har brug for at tale med mig inden første vejledningsgang, så sender I mig bare en mail – så snakker vi sammen på telefon.

**Kollektiv akademisk vejledning? Hvordan foregår det?**

I den kollektive akademiske vejledning Forår 2022 deltager 5 studerende. Der gives hver gang konkret respons og vejledning både fra vejlederen og fra medstuderende på det fremsendte materiale. Der veksles mellem plenum og samtaler i par om de fremsendte tekster, korte skriveøvelser og fælles diskussioner.

Af studieordningen fremgår det hvilke forventninger der er til omfang, forside, engelsk abstrakt mv. **Læs studieordningen grundigt!** Jeg vedhæfter også et rigtig godt kapitel om kvalitative forskningsprojekter af Joseph Maxwell. Læs det grundigt 😊 Lav også gerne øvelserne som er beskrevet i teksten.

**Masteropgavevejledningsarrangementer**

Vær opmærksom på, at der også tilbydes en lang række arrangementer på AU, som har til formål at støtte studerende i opgave- og skriveprocessen. <https://studerende.au.dk/studier/fagportaler/arts/bachelorprojektogspeciale/speciale-paa-arts/specialearrangementer>. Derudover arrangerer AU Library en lang række kurser i Endnote, NVivo med videre: <https://library.au.dk/arrangementer>

**Forberedelse til vejledningen**

Der er 4 datoer i løbet af semestret for kollektiv akademisk vejledning med Rie Thomsen. Senest 4 arbejdsdage før vejledningen sender I materiale til vejledningsgruppen samt vejleder. Dette gøres via vores gruppe på Brightspace. Forud for vejledningen læses de medstuderendes oplæg. (Det er vigtigt at overholde 4 arbejdsdages deadline!) Til første gang læser I alles oplæg, dernæst laver vi responspar, så man ikke behøver nærlæse alle 4 tekster hver gang, men man må selvfølgelig gerne ☺

**Up-load i wordformat**, det gør det nemmere at sætte kommentarer ind i teksten. **Navngiv jeres dokumenter med jeres navne samt nr. på vejledningssession**. Fx ’Søs og Søren 1.doc’ Skriv jeres navn i sidehovedet på dokumentet. Husk også sidetal.

**I må meget gerne skrive en kort præsentation af jer selv og** jeres overvejelser over specialet og lægge det på Brightspace. Så kan vi ’møde’ hinanden inden første vejledningsgang. Læg den ind senest 15. januar (det er også deadline for at up-loade jeres vejledningsplan – så husk at sende den til underskrift hos mig inden da).

**Datoer for vejledning 2022 (gennemføres i København eller via zoom)**

Før første vejledning har vi kontakt via mail, evt. telefon vedr. vejledningsplan, som jeg skal underskrive og foreløbig problemformulering.

1. **Opstart Masteroppgavevejledning 25/1 kl. 9-12**

<https://aarhusuniversity.zoom.us/j/65259362127>

I vejledningen udveksler og arbejder vi med jeres oplæg til opgaven. Målet er at gå fra vejledningssessionen med en foreløbig køreplan for det videre arbejde.

Dette skal sendes forud

* Valg af emne – motivation
* Udkast til problemformulering
* Udkast til en disposition for projektet.
* Overvejelser over hvilke teori og metode vil I gerne bruge? Hvilken empiri – og hvorfor?
* Foreløbig litteraturliste
* Spørgsmål – behov/forventninger I måtte have til processen – herunder evt. sparring med en medstuderende?
* Overordnet tidsplan for hvordan I vil arbejde i semestret

**2. Touch Base masteropgavevejledning 24/2 9-13**

<https://aarhusuniversity.zoom.us/j/66238838814>

Dette skal sendes forud

(Send gerne alt I har skrevet med, men marker de 8 sider, I ønsker at vi nærlæser)

* Titel
* Disposition for opgaven
* Udkast til indholdsfortegnelse og litteraturliste
* Uddybede overvejelser over evt. indsamling af empiri, metode mv.
* Revideret tidsplan

**3. Midtvejsrespons: 28/3 10-14.00 (Hvis det er muligt mødes vi i København til denne vejledning).**

Dette skal sendes forud

* Så meget af opgaven der er skrevet.
* Send gerne udkast til analysen. Hvis du sender mange sider, og det er du mere end velkommen til, så udvælg det afsnit (max 15 sider) du ønsker særlig respons på.
* Revideret tidsplan

**4. Afsluttende tilbakemelding og plan færdiggørelse 26/4 kl. 10-15 (Hvis det er muligt mødes vi i København til denne vejledning).**

Dette skal sendes forud

* Udkast til alle afsnit inklusive udkast til diskussion/konklusion. Udvælg det afsnit (max 15 sider) du ønsker særlig respons på.
* Revideret tidsplan for færdiggørelse

Dertil kommer ca. individuelle 2 projektvejledninger, hvor jeg nærlæser max 8 sider, som placeres efter behov. I har hele tiden mulighed for at kontakte mig med spørgsmål via Brightspace – send mig gerne en mail, når I har lagt et spørgsmål ind. Det er også muligt at ringe sammen.

**Aflevering og afleveringsfrist**

http://studerende.au.dk/studier/fagportaler/arts/bachelorprojekt-og-speciale/speciale-paa-arts/afleveringsfristeriforbindelsemedspecialet/